Duach de Vawendung vo weissm Mäih guit dea Doag de Ernährungswissnschaftn ois ned weatvoi, weil weiss' Mäih kaum Mineralstoff und Vitamin enthoit. Des Rausbacha im hoassn Schmoiz is nua dann  vom Fettghoit hea bedenkle, wann de Hitzn im Schmoiz z'gring is, weil se de Owafläch vom Bachguat ned schnäi gnua schliasst und des Fett tiaffa in den Doag eidringa ko. Günstig war doo a Erdnussöii herznemma, wei des mid de beste Hitznfestigkeit aufweist.